Voolavas kavas ilma vahepealsete teadvustamisteta nägi ääretult temperamente publik, kellest enamiku moodustasid arvatavalt Paikuse inimesed, väga erineva seadega tantsusid. Alustasid  Paikuse Päikesejänkud. Šal-lal-laa esitatud Uno Naissoo vaikse laulu "Rannapiiga   unistus" järel äratas saalis istujad elavalt liikuma  viiulipolka. Väga armas oli laval näha laste esitatud "Kalli-kalli" tantsu, mida saadeti lauluga "Kas on võimalik laste lauluga?" Näha sai vana naiste "Reilenderit", "Ruhnusüiti", Murueitede "Meie valssi" ja "Kodavere polkat" samuti Sindi naiste "Simmanipolkat" ja teisi kaasa kiskuvaid tantse. Vahepaladeks laulsid Margrit Kitse laululapsed ja ka Šal-lal-laa tuli korduvalt poodiumi treppidele istuma. Tantsupäev lõpetati suure ühise "Mulgipolka" tantsimisega. Selle tantsu ajal jäi kõigi jaoks lava põrandast väheks ja  lapsed pidid leppima saali põrandaga.